תחנת הרכבת עפולה

תחנת הרכבת עפולה על-שם רפאל איתן (רפול) היא תחנת נוסעים של רכבת ישראל, המשרתת את העיר עפולה וסביבתה. תחנת עפולה החדשה, שתוכננה על ידי אדריכל אליאסף בר, נבנתה כחלק מהקמת קו הרכבת חיפה - בית שאן. בשונה מיתר התחנות על הקו, התחנה לא נבנתה על התוואי ההיסטורי או בקרבה אליו, והיא ממוקמת במרכז העירוני החדש של האזור הנמצא בשטח פתוח בין עפולה לעפולה עילית בכביש 65 וממזרח לכביש 60.

== תחנת עפולה ההיסטורית ==
תחנת הרכבת ההיסטורית במרכז העיר עפולה

תחנת עפולה (אשר כונתה גם "פוּלֶה") הייתה התחנה הרביעית משמונה התחנות המקוריות שנבנו לאורכה של השלוחה של מסילת הרכבת החיג'אזית (המכונה רכבת העמק, על שמו של עמק יזרעאל אותו חצתה), ומאוחר יותר הייתה גם תחנת הקצה של מסילת השומרון. התחנה נקראה בתחילה על שם הכפר הערבי הקטן שבתחומו הוקמה, ואשר התפתח במרוצת השנים לעיר עפולה של ימינו וזאת הודות לקישור התחבורתי שסיפקה רכבת העמק. בסמוך לתחנה נבנו מחנות צבא ושדות תעופה הן על ידי העות'מאנים והן על ידי הבריטים.
תחנת רכבת עפולה.

==התחנה החדשה==
תחנת עפולה החדשה נבנתה כחלק מהקמת קו הרכבת חיפה - בית שאן.

התחנה מוקמת עם רציף אי ומעבר תת-קרקעי אשר מקשר בין אולם הנוסעים לרציפים, חדר נוסף נבנה כמקלט ומול אולם הכניסה לתחנה נבנתה "חצר היסטורית" בה מוצגים ממצאים שנאספו מקו רכבת העמק ההיסטורי. התחנה נבנתה על ידי נתיבי ישראל ועלותה הכוללת 90 מיליון שקלים. הבנייה כללה את התחנה ומבנה שרות וביטחון שצמוד אליה בשטח של כ-1200 מטר, חניון עם 690 מקומות חנייה ומפרץ אוטובוסים. בצמוד לתחנה נבנה מסוף אוטובוסים שמשרת את עפולה והסביבה בו יוצאים קווים של חברת "סופרבוס" לשכונות העיר ולישובים הסמוכים. התוכנית להקמתה אושרה ב-2005, אך הקמתה בפועל החלה בשנת 2011. שירות הרכבת בה החל ב-16 באוקטובר 2016. לאחר חנוכת הקו תושבי עמק יזרעאל ובית שאן זכו לנסוע בחינם למשך חצי שנה ולסבסוד הכרטיסים ב-50% למשך שנתיים נוספות.

תחנת הרכבת של עפולה היא התחנה החשובה והמרכזית ביותר בקו העמק. רכבת ישראל פרסמה דו"ח נוסעים לשנת 2017 לפיו מספר הנוסעים הגבוה בקו נרשם בתחנת עפולה (850,517 נוסעים). הסיבה לכך היא שעפולה היא העיר המרכזית בעמק יזרעאל עם מספר התושבים הגבוה ביותר (כ-50,000 תושבים) כמו כן, בעפולה התחנה קרובה לאזורי התעסוקה והמגורים בעיר בניגוד לתחנות כפר ברוך וכפר יהושע שלהן נדרשת תחבורה משלימה ולא ניתן להגיע אליהן ברגל.

ב-20 בפברואר 2018 נקראה התחנה על-שמו של רפאל איתן, שהיה ראש המטה הכללי האחד עשר של צה"ל ושר בממשלות ישראל. איתן היה בן המושב תל עדשים, שנמצא במרחק קילומטרים אחדים מתחנת הרכבת.

תרשים התחנה

==תכנון עתידי==
* הכפלת מסילת העמק - כיום מסילת העמק היא מסילה בודדת, כחלק מהתוכנית האסטרטגית של הרכבת לשנת 2040 מתוכננת הכפלתה, דבר אשר יאפשר להעביר רכבות נוסעים ומשא רבות יותר בקו ולשפר את השירות לנוסעים.
* קיים תכנון עתידי לקישור מסילת העמק אל מרכז הארץ דרך מסילת מנשה והמסילה המזרחית, קישור זה יאפשר לרכבות מאזור העמק לנסוע ישירות למרכז ודרום הארץ ללא מעבר בחיפה. הקמת מסילת מנשה היא חלק מהתוכנית האסטרטגית של הרכבת לשנת 2040.
* סלילת מסילה נוספת כפולה מעפולה לטבריה המכונה "מסילת עפולה-טבריה", הפרויקט יכלול מספר מנהרות וגשרים, אך כרגע הקו אינו מתוכנן לביצוע נכון ל-2018

== שירות רכבות בתחנה ==
מהתחנה יוצאת רכבת אחת בשעה לכיוון חיפה ואחת לכיוון בית שאן ובשעות שיא 2 רכבות בשעה. (2 רכבות בבוקר לחיפה, ו-2 רכבות בערב לבית שאן).

== קווי אוטובוס לתחנה ==
=== בכניסה לתחנה ===
בכניסה לתחנה ישנו מסוף אוטובוסים ממנו יוצאים מספר קווים אזוריים ליישובים באזור. במקור מספר קווים נוספים היו אמורים להסתיים במסוף אך לבסוף הוצאו ממנו והועברו לרחוב דובנוב הנמצא בקרבת התחנה עקב מצוקת מקום במסוף.

כל הקווים במסוף מופעלים על ידי חברת סופרבוס.
{| class="wikitable"
!קו
!מפעילה
!מסלול
!הערות נוספות
|-
|49
| rowspan="5" |סופרבוס
|עפולה - צומת יזרעאל - אביטל - מיטב - פרזון - יעל
|
|-
|50
|עפולה - ניר העמק - חבר - ברק - אדירים - דבורה - רם און
|
|-
|51
|עפולה - ניר העמק - ניר יפה - אומן - מלאה - גדיש
|
|-
|52
|עפולה - צומת יזרעאל - גן נר - סנדלה - מגן שאול - מוקייבלה
|
|-
|57
|עפולה - כפר יחזקאל - גבע - גדעונה
|
|}

=== בסביבת התחנה ===
ברחוב דובנוב אשר נמצא בקרבת התחנה עוברים כל קווי האוטובוס העירוניים ושאר קווי האוטובוס הבינעירוניים.
{| class="wikitable"
|+
!קו
!מפעילה
!מסלול
!הערות נוספות
|-
|3
| rowspan="4" |סופרבוס
|תחנה מרכזית - כיכר העצמאות - היכל התרבות - צומת מכבי אש - תחנת רכבת עפולה - קאנטרי קלאב - בית חולים העמק - גבעת המורה
|♿
|-
|5
|תחנה מרכזית - קריית אמיתי - קניון העמקים - רחוב ירושלים - שיכון גאולים - דואר - היכל התרבות - צומת מכבי אש - תחנת רכבת עפולה - רובע יזרעאל - מתחם עמק סנטר - בית חולים העמק - תיכון מקיף אורט
|♿
|-
|11
|תחנה מרכזית - כיכר העצמאות - היכל התרבות - צומת מכבי אש - תחנת רכבת עפולה - קאנטרי קלאב - בית חולים העמק - עפולה הצעירה - עפולה עילית
|♿
|-
|19
|מתחם עמק סנטר - תחנת רכבת עפולה - תחנה מרכזית עפולה - רחוב קהילת ציון - מרחביה קיבוץ - מרחביה מושב - סולם
|
|-
|33
|ג'יבי טורס
|בית חולים העמק - תחנת רכבת עפולה - מכללת עמק יזרעאל - נצרת - ריינה - כפר כנא - טורעאן
|
|-
|44
| rowspan="3" |סופרבוס
|תחנה מרכזית עפולה - תחנת רכבת עפולה - בית חולים העמק - נין - טמרה - נעאורה
|
|-
|46
|תחנה מרכזית עפולה - תחנת רכבת עפולה - בית חולים העמק - דברת - אחוזת ברק - מחנה נאעורה
|
|-
|47
|תחנה מרכזית עפולה - תחנת רכבת עפולה - מכללת עמק יזרעאל - איכסאל
|חלופה בלבד
|-
|185
| rowspan="2" |נסיעות ותיירות נצרת
|תחנה מרכזית עפולה - תחנת רכבת עפולה - מכללת עמק יזרעאל - נצרת - עילוט
|
|-
|240
|מכללת עמק יזרעאל - תחנת רכבת עפולה - בית חולים העמק - צומת תבור - כפר תבור - מחלף גולני - עיילבון - עארבה - סחנין - שעב
|
|-
|350
| rowspan="3" |סופרבוס
|תחנה מרכזית עפולה - מרכז העיר - תחנת רכבת עפולה - בית חולים העמק - דבורייה - שיבלי-אום אל גנם
|חלופה בלבד
|-
|352
|שיבלי-אום אל גנם - דבורייה - מסעף דברת - צומת נין - בית חולים העמק - תחנת רכבת עפולה - מכללת עמק יזרעאל - נצרת - יפיע - מגדל העמק
|
|-
|859
|טבריה - צומת כפר תבור - תחנת רכבת עפולה - צומת גמזו - צומת שילת - מודיעין עילית - מחנה עופר - גבעת זאב
|
|}
מקרא סימנים:
* ♿ - אוטובוס עירוני נגיש
* 🚆 - קו הזנה המותאם לזמני הרכבת

==גלריית תמונות==
<gallery>
הרציף הצפוני בתחנת עפולה במבט מזרחה.JPG|הרציף הצפוני בתחנת עפולה במבט מזרחה, אוגוסט 2014
הרציף הצפוני בתחנת עפולה.JPG|הרציף הצפוני בתחנת עפולה במבט מערבה, אוגוסט 2014
המעבר התתק בתחנת עפולה.JPG|המעבר התת-קרקעי בתחנת עפולה. החלק שבין הרציפים וחדר נוסף לידו נבנו כמקלט. אוגוסט 2014
</gallery>

==קישורים חיצוניים==

* [https://rail.co.il/?page=stationinfo&stationname=1260 תחנת הרכבת עפולה באתר רכבת ישראל]
* 
* 
==הערות שוליים==

קטגוריה:הנצחת רפאל איתן
עפולה
קטגוריה:עפולה: מבנים
קטגוריה:עפולה: תחבורה